**FELHÍVÁS**

**A „Pilisborosjenő Díszpolgára” cím és a „Pilisborosjenőért” emlékérem alapításáról, adományozásuk feltételeiről szóló, többször módosított 3/1994.(III.1.) rendelete alapján felhívom a Tisztelt Pilisborosjenői Polgárokat, hogy tegyenek javaslatot**

**a „Pilisborosjenő Díszpolgára” cím és a**

**„Pilisborosjenőért” emlékérem idei adományozására.**

A „Pilisborosjenő Díszpolgára” cím adományozásnak feltételei:

„Pilisborosjenő Díszpolgára” cím annak a magánszemélynek adományozható, aki

* 1. a község szellemi és anyagi életének fejlesztésében,
	2. az oktatás-, a közművelődés-, az egészségügy fejlesztésében,
	3. a szociális-, az általános biztonság javítása érdekében,
	4. az emberi kapcsolatok jobbításáért a község és más település lakói közötti együttműködés kialakításában,
	5. a természeti környezet megóvása, a természet egyensúlyának megteremtéséért községünk területén belül

kiemelkedően eredményes, önzetlen, áldozatkész munkával maradandót (alkotást) hozott létre.

A javaslatot írásban, alapos indokolással a polgármesternél lehet beterjeszteni.

Az emlékérem adományozásának feltételei és módja mindenben azonos a díszpolgári cím adományozásának feltételeivel és módjával, azzal, hogy egyedi kimagasló eredményt tükröz. „PILISBOROSJENŐÉRT” emlékérem intézménynek, közösségnek is adományozható.

A javaslatok tételére a díszpolgári címhez adandó ajándéktárgy pályázatra tekintettel **2016.06.30. napjáig** van lehetőség.

Várjuk javaslataikat, ajánlásaikat.

Pilisborosjenő, 2016. április 22.

Küller János

polgármester